ഗിരീഷിന്റെ മരണം. പൊലീസ് സേനയ്ക്ക് തീരാനഷ്ടം ബാലുശേരി ചൊവ്വാഴ്ച രാവിലെ ഡ്യൂട്ടിക്കെത്തേണ്ട എഎസ്ഐ ഗിരീഷിന്റെ ചേതനയറ്റ ശരീരം ബാലുശേരി പൊലീസ് സ്റ്റേഷന്റെ മുറ്റത്ത് പൊതുദര്ശനത്തിന് വച്ചപ്പോള് സഹപ്രവര്ത്തകര്ക്ക് സങ്കടമടക്കാനായില്ല. ബാലുശേരി സ്റ്റേഷനിലെ എഎസ്ഐ കൊയക്കാട് കൊളോറത്ത് ഗിരീഷ് ചൊവ്വാഴ്ച രാവിലെ വീട്ടില് ചായകുടിക്കുന്നതിനിടെ കുഴഞ്ഞുവീണ് മരിക്കുകയായിരുന്നു. തിങ്കളാഴ്ച വൈകിട്ട് ഡ്യൂട്ടി കഴിഞ്ഞാണ് വീട്ടിലേക്ക് പോയത്. ഗിരീഷിന്റെ മരണത്തോടെ പൊലീസ് സേനയ്ക്ക് നഷ്ടമായത് മികച്ച അന്വേഷണ ഉദ്യോഗസ്ഥനെയാണ്. എസ് പിയുടെ നര്ക്കോട്ടിക്ക് സ്ക്വാഡിലെ മികച്ച അന്വേഷണ ഉദ്യോഗസ്ഥനായിരുന്നു. 2012ല് കൊയിലാണ്ടി റെയില്വെ സ്റ്റേഷന് റോഡിനുസമീപം ചെങ്ങോട്ടുകാവ് സ്വദേശി മരിച്ചത് വാഹനാപകടത്തിലാണെന്ന് നിഗമനത്തിലെത്തിയെങ്കിലും പിന്നീട് കൊലപാതകമാണെന്ന് കണ്ടെത്തിയതും ഗിരീഷിന്റെ അന്വേഷണ മികവായിരുന്നു. 2018ല് ഊരള്ളൂരിലെ ആയിഷ ഉമ്മ മരിച്ച സംഭവം ഒരു തെളിവും പരാതിയുമില്ലാഞ്ഞിട്ടും കൊലപാതകമാണെന്ന് കണ്ടെത്തിയതിലും പ്രതിയെ പിടികൂടുന്നതിലും മികവോടെ പ്രവര്ത്തിച്ചു. വയലടയിലെ രണ്ട് കൊലപാതക കേസ് അന്വേഷണത്തിലും ഗിരീഷിന്റെ പങ്ക് വലുതായിരുന്നു. മുഖ്യമന്ത്രിയുടെ മെഡല് അടക്കം 150 ഓളം ഗുഡ് സര്വീസ് എന്ട്രിയും നേടിയിട്ടുണ്ട്. കൂടത്തായ് കൊലപാതക പരമ്ബരയിലെ അന്വേഷകസംഘത്തിലെ അംഗമായിരുന്നു. കൊയക്കാട്ടെ സാമൂഹ്യ പ്രവര്ത്തനങ്ങളിലും സജീവമായിരുന്നു. ജോലി ലഭിക്കുന്നതിന് മുമ്ബ് ഡിവൈഎഫ്ഐ യൂണിറ്റ് സെക്രട്ടറിയായി പ്രവര്ത്തിച്ചിരുന്നു. കോഴിക്കോട് മെഡിക്കല് കോളേജില് പോസ്റ്റ്മോര്ട്ടത്തിനുശേഷം പകല് 2.15 ന് ബാലുശേരി പൊലീസ് സ്റ്റേഷനിലെത്തിച്ച മൃതദേഹത്തില് സഹപ്രവര്ത്തകരും പൊലീസുദ്യോഗസ്ഥരും അന്ത്യോപചാരമര്പ്പിച്ചു. പേരാമ്ബ്ര ഡിവൈഎസ്പി ജയന് ഡൊമിനിക്, സിഐ എം കെ സുരേഷ്കുമാര്, വിവിധ സ്റ്റേഷനിലെ പൊലീസുദ്യോഗസ്ഥര്, ഡിവൈഎഫ്ഐ സംസ്ഥാന കമ്മിറ്റി അംഗം ടി കെ സുമേഷ് എന്നിവര് പൊലീസ് സ്റ്റേഷനിലെത്തി അന്ത്യോപചാരമര്പ്പിച്ചു. സ്വദേശമായ കൊയക്കാട് എഎല്പി സ്കൂളില് മൃതദേഹം പൊതുദര്ശനത്തിനെത്തിച്ചപ്പോള് നാടൊന്നാകെ ഒഴുകിയെത്തി. വടകര റൂറല് എസ്പി ഡോ. എ ശ്രീനിവാസ്, ഉള്ള്യേരി പഞ്ചായത്ത് പ്രസിഡന്റ് സി അജിത, വൈസ് പ്രസിഡന്റ് എന് എം ബാലരാമന്, എ കെ മണി തുടങ്ങിയവര് ആദരാഞ്ജലിയര്പ്പിച്ചു. ഔദ്യോഗിക ബഹുമതികളോടെ വൈകിട്ട് നാലിന് വീട്ടുവളപ്പില് സംസ്കരിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് അട്ടപ്പാടി ഊരുകളിലേക്ക് അക്ഷരവെളിച്ചവുമായി സംസ്കൃത സര്വകലാശാല എണ്പത്തിരണ്ടിലും തെയ്യമാടി നാരായണ പെരുവണ്ണാന് ഉമ്മുകുല്സു വധം: ഭര്ത്താവിനെ തെളിവെടുപ്പിനെത്തിച്ചു